

Rijeka, 07. studenoga 2018. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10-ispr., 90/11, 5/12, 16/12, 86/12, 126/12, 94/13, 152/14, 7/17 i 68/18) **Osnovna škola “PEHLIN”, Rijeka, Pehlin 34** objavljuje

**N A T J E Č A J**

**za popunu radnog mjesta**

**Učitelj/ica prirode i biologije -** 1 izvršitelj/ica na neodređeno nepuno radno vrijeme od 34 sata rada tjedno

**Uvjeti:** uz opći uvjet za zasnivanje radnog odnosa, sukladno općim propisima o radu, kandidati trebaju ispunjavati i posebne uvjete sukladno člancima 105. i 106. Zakona o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN 47796, 56/01)

Uz prijavu na natječaj potrebno je priložiti:

* životopis
* presliku dokaza o stupnju i vrsti stručne spreme,
* presliku dokaza o državljanstvu,
* uvjerenje da kandidat/kinja nije pod istragom i da se protiv nje/njega ne vodi kazneni postupak (u smislu članka 106. Zakona o odgoju i obrazovanju u osnovnoj i srednjoj školi), u presliku, ne starije od 3 mjeseca.

Na natječaj se mogu javiti kandidati oba spola.

Kandidat/kinja koji/a je stekao/la inozemnu obrazovnu kvalifikaciju dužan/a je u prijavi za natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN br. 57/96 i 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN br. 158/03, 198/03, 138/06, i 45/11) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija (NN br. 82/15).

Kandidati koji ostvaruju pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članova njihovih obitelji (NN 121/17) uz prijavu na natječaj je dužan/a, osim dokaza o ispunjavanju traženih uvjeta, priložiti i dokaze propisane člankom 103. stavak 1. Zakona o hrvatskim braniteljima iz domovinskog rata i članova njihovih obitelji (NN 121/17)  a koji su objavljeni na poveznici Ministarstva hrvatskih branitelja (<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>)

Isprave se prilažu u neovjerenom presliku, a prije sklapanja ugovora o radu kandidat/kinja će predočiti izvornike isprava.

Rok za podnošenje prijava je osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči škole.

Prijave s potrebnom dokumentacijom dostavljaju se na adresu škole, s naznakom „za natječaj“.

Nepotpune i nepravodobne prijave neće se razmatrati.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Natječaj je objavljen na oglasnoj ploči i mrežnim stranicama škole te na mrežnim stranicama i oglasnoj ploči Hrvatskog zavoda za zapošljavanje 07. studenoga 2018. godine.

Klasa: 112-01/18-01/3

Urbroj: 2170-55-01-18-1

 Ravnatelj škole:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Željko Šimunić, mag.prim.educ.